b'\n_START_ARTICLE_\nHistamin\n_START_SECTION_\nSifat\n_START_PARAGRAPH_\nBes histamin yang diperolehi sebagai sebatian minyak galian cair pada suhu 83-84 \xc2\xb0C.\xc2\xa0Garam-garam hidroklorida dan fosforusnya membentuk\xc2\xa0kristal\xc2\xa0putih higroskopik yang mudah larut dalam air atau etanol, tapi tidak dalam eter.\n_START_SECTION_\nMekanisme\n_START_PARAGRAPH_\nProduk histamin pada keadaan normal terdapat secara semula jadi dan berasal dari pertukaran zat histidin melalui proses dekarboksilasi secara berpemangkin enzim. Asid amino histidin yang terkandung dalam makanan kaya protein dan telah dikonsumsikan melalui makanan akan masuk ke dalam tubuh. Pada berbagai jaringan tubuh, terutama pada usus besar, histidin akan diubah menjadi histamin.\n_START_SECTION_\nFungsi dalam badan\n_START_PARAGRAPH_\nHistamin berperanan sangat penting meskipun mempunyai saiz molekul yang agak kecil berbanding molkul-molekul biologikal yang lain  (dengan hanya 17 atom). Ia dikenali terbbait dalam 23 fungsi fisiologi yang berbeza.\n_START_SECTION_\nPeredaran darah\n_START_PARAGRAPH_\nHistamin yang dimasukkan secara terus ke dalam pembuluh darah akan meyebabkan pengembangan saluran-saluran ini lalu merendahkan tekanan darah dalam badan.\n_START_SECTION_\nSejarah\n_START_PARAGRAPH_\nBahan ini mula-mula diketahui sebagai \xce\xb2-iminazolylethylamine yang pertama kali digambarkan pada tahun 1910 oleh British Henry H. Dale dan P. P. Laidlaw.\xc2\xa0Nama\xc2\xa0histamin telah digunakan sejak 1913\xc2\xa0gabungan histo- + -amine, (yakni "amina tisu").'